**SATU MARE**

**APARATUL DE SPECIALITATE AL PRIMARULUI**

**Direcția Patrimoniu**

**Serviciul Patrimoniu, Concesionări, Închirieri**

**Nr. 2954/20.01.2025**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, directorul executiv al Direcției Patrimoniu și Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

**la proiectul de hotărâre pentru modificarea Anexei la H.C.L. 26/27.01.2022**

Prin Hotărârea Consiliului Local Satu Mare nr. 26 din 27.01.2022, autoritatea deliberată a dat în administrarea Direcției de Asistență Socială Satu Mare imobilele din str. Zefirului nr.30 și str. Toamnei nr.65.

În vederea înscrierii în evidențele de carte funciară a acestora, au fost făcute actualizări de date cadastrale, documentație din care reies diferențe privind suprafața imobilelor, și implicit și a valorii de inventar a bunurilor, fapt pentru care se impune modificarea Anexei la Hotărârea Consiliului Local Satu Mare nr.26 din 27.01.2022.

 Totodată Contractul de administrare nr. 7290/09.02.2022 va fi modificat corespunzător, prin act adițional în aplicarea prevederilor art. 20 din Legea nr. 273/2006 privind finanțele publice locale, cu modificările și completările ulterioare potrivit căruia ”.......Autorităţile administraţiei publice locale au următoarele competente şi responsabilităţi în ceea ce priveşte finanţele publice locale:...... e) administrarea eficientă a bunurilor din proprietatea publică şi privată a unităţilor administrativ-teritoriale;...”,

 Proiectul de hotărâre propus spre dezbaterea și aprobarea consiliului local se încadrează prevederilor art.108 lit. a) și art. 129 alin. (2) lit. c) din OUG nr. 57/2019 privind Codul administrativ, cu modificările și completările ulterioare, potrivit cărora Consiliul Local are atribuţii în administrarea domeniului public și privat al municipiului.

 Urmare a celor menționate mai sus, înaintăm prezentul proiect de hotărâre consiliului local cu propunere de aprobare

Director executiv

Ghiarfaș Adelin-Cristian

 Șef Serviciu

 Faur Mihaela

Munich Diana/2 ex